Lav et referat af nedenstående tekst:

Tekst:
Ifølge nordjyske.dk så kan vandforbrugerne forvente prisstigninger på mellem 5.6 og 13.5 procent. Hjørring Vandselskab har et investeringsefterslæb på 444 millioner kroner til fornyelse af kloakker og vandforsyning. - Vi står over for store udfordringer i 2011 og de kommende år, hvor der skal ske store investeringer. Både i forhold til spildevand med renovering af kloakker, og nye vandledninger, oplyser direktør Jon Lemming, Hjørring Vandselskab til avisen. - Vandforsyning og vandafledning er forbrugerbetalt. Derfor er vi nødt til at sætte taksterne op for at kunne finansiere de store investeringer, vi skal ud i. I gennemsnit investerer vi 100 millioner kroner om året, så vi om ti år har indhentet efterslæbet, forklarer han. Med stigningerne kommer vandpriserne i Hjørring Kommune dog stadig ikke så højt op som i nabokommunerne Frederiskhavn og Brønderslev.

Referat:
Forbrugerne i Hjørring Kommune kan se frem til en prisstigning på vand på op imod 13.5 procent, når Hjørring Vandselskab skal have dækket et kæmpe investeringsefterslæb.